കോവിഡിനെതിരെ വെവ്വേറെ വാക്സിനുകള് സ്വീകരിക്കുന്നത് കൂടുതല് ഫലപ്രദം ഐ.സി.എം.ആറിന്റെ പഠന റിപ്പോര്ട്ട് ന്യൂഡല്ഹി: കോവിഡിനെ ചെറുക്കാന് ഒരേ വാക്സിന്റെ രണ്ടുഡോസ് എടുക്കുന്നതിനെക്കാള് വെവ്വേറെ വാക്സിനുകളുടെ ഓരോ ഡോസു വീതം സ്വീകരിക്കുന്നത് പ്രതിരോധശേഷി കൂട്ടുമെന്ന് പഠന റിപ്പോര്ട്ട്. ഉത്തര്പ്രദേശില് അബദ്ധവശാല് 18 പേര്ക്ക് ആദ്യത്തെ ഡോസ് കോവിഷീല്ഡും രണ്ടാമത്തേത് കോവാക്സിനും നല്കിയിരുന്നു. ഇവരടക്കം 98 പേരില് ഐ.സി.എം.ആര്. നടത്തിയ പഠനത്തിലാണ് ഇക്കാര്യം തെളിഞ്ഞത്.മേയിലും ജൂണിലുമായി നടത്തിയ പഠനത്തിന്റെ റിപ്പോര്ട്ട് ഞായറാഴ്ചയാണ് ഐ.സി.എം.ആര്. പുറത്തുവിട്ടത്.ഈ പഠനം പരിശോധിച്ച് അംഗീകരിക്കുകയാണെങ്കില് നിലവിലെ പ്രതിരോധകുത്തിവെപ്പ് രീതിയില് വലിയ മാറ്റങ്ങള്ക്ക് തുടക്കമാവും എന്നാണു റിപ്പോര്ട്ട്.